**NOTA INFORMATIVĂ**

*la proiectul hotărîrii Guvernului*

*cu privire la transmiterea unor bunuri imobile de la balanța Ministerului Afacerilor Interne la balanța Primăriei comunei Pervomaisc, r-nul Căușeni*

În scopul executării indicației Cancelariei de Stat *(nr. 35-13-05-453 din 24 septembrie 2016)*, Ministerul Afacerilor Interne a elaborat proiectul hotărîrii Guvernului cu privire la transmiterea unor bunuri imobile de la balanța sa la balanța Primăriei comunei Pervomaisc, r-nul Căușeni, după cum urmează:

a) clădire administrativă cu suprafața 134,9 m.p., numărul cadastral 2330110287.01;

b) clădire administrativă cu suprafața 272,2 m.p., numărul cadastral 2330110287.02;

c) garaj cu suprafața 156,6 m.p., numărul cadastral 2330110287.03;

d) construcție accesorie cu suprafața 36,0 m.p., numărul cadastral 2330110287.04.

 Cladirea de bază cu un nivel, avînd numărul cadastral 2330110287.01, a fost construită în anul 1930 şi a funcţionat ca şcoală pentru copiii din localitate pînă în anul 1972, atunci cînd a fost trecută în clădirea nouă de pe strada Sadovaia.

 Începînd cu anul 1972, clădirea de bază s-a aflat în gestiunea APL Pervomaisc şi a fost utilizată pentru alte necesitaţi.

 Odată cu formarea raionului Căinari, în anul 1985, clădirea menționată a fost trecută la balanţa Ministerului Afacerilor Interne.

În anul 1986, lîngă clădirea de bază a fost construită o cladire nouă cu două niveluri cu numărul cadastral 2330110287.02, un garaj cu numărul cadastral 2330110287.03 și o construcție accesorie cu numărul cadastral 2330110287.04, fiind date în gestiunea Comisariatului de Poliție Căinari.

 În rezultatul reformei administrativ-teritoriale din anul 2003, Comisariatul de Poliţie Căinari a fost transferat în sectorul Căinari şi clădirea a trecut în folosința primăriei comunei Pervomaisc.

 La moment, clădirile se află în stare avariată şi necesită urgent reparație capitală. Însă, APL Pervomaisc nu poate efectua această reparaţie pe motiv că

clădirile nu se află la balanța primăriei, garajul și construcția accesorie fiind ruinate.

 Respectiv, în conformitate cu prevederile pct. 9 și 10 ale Hotărîrii Guvernului nr. 901 din 31 decembrie 2013 ,,Pentru aprobarea Regulamentului cu privire la modul de transmitere a bunurilor proprietate publică”, decizia de transmitere a bunurilor proprietate publică aparține Guvernului.

Urmare celor expuse, Ministerul Afacerilor Interne consideră necesară aprobarea proiectului hotărîrii Guvernului cu privire la transmiterea unor bunuri imobile de la balanța sa la balanța Primăriei comunei Pervomaisc, r-nul Căușeni.

Suplimentar, în scopul respectării prevederilor Legii nr. 239 din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectul hotărîrii Guvernului cu privire la transmiterea unor bunuri imobile de la balanța Ministerului Afacerilor Interne la balanța Primăriei comunei Pervomaisc, r-nul Căușeni, a fost plasat pe pagina oficială a Ministerului Afacerilor Interne, în directoriul ,,Transparenţa/Consultări publice” și pe platforma guvernamentală www.particip.gov.md.

Viceministru Oleg BABIN